**Jegyzőkönyv**

**Készült:** Zalaszentgrót Város Önkormányzata Képviselő-testületének 2017. június 29-én 1600 órai kezdettel tartott rendes, nyilvános üléséről

**Helye:** Városháza, Deák Ferenc terem

 Zalaszentgrót, Dózsa Gy. u. 1.

**Jelen vannak:** Baracskai József polgármester

 Balogh Gábor alpolgármester

 Gelencsér István képviselő

 Dr. Tihanyi Ottó képviselő

 Kovács László képviselő

 Mazzag Zoltán képviselő

 Takács Tibor képviselő

 Veress János képviselő

 Vári Mária képviselő

 Dr. Simon Beáta jegyző

 Halászné Dukai Ágota műszaki osztályvezető

 Németh Béla Zalaszentgróti Járási Hivatal hivatalvezető helyettes

**Jegyzőkönyvvezető:** Saska Zsuzsanna

**Baracskai József:** Nagy tisztelettel köszöntöm a megjelenteket.Megállapítom, hogy a képviselő-testület 8 tagja jelen van, így a testület határozatképes.

Kérem, aki egyetért a napirendi tárgysor tárgyalásával, szavazzon.

**Veress János**: Írásban megkereste a képviselő-testület tagjait Baksa Zoltánné, kérem az „Egyebek” napirendi pontban erről szót váltani.

**Baracskai József**: Az „Egyebek” napirendi pontban lehetőség van rá.

A képviselő-testület 8 igen szavazattal elfogadta a napirendi javaslatot.

**Napirendi pontok:**

1. Lejárt határidejű határozatok végrehajtása

Előadó: Baracskai József polgármester

1. Az önkormányzat 2017. évi költségvetéséről szóló önkormányzati rendeletének módosítása

Előadó: Baracskai József polgármester

Tárgyalja: Pénzügyi és Ügyrendi Bizottság

1. A képviselő-testület 2017. II. félévi munkatervének elfogadása

Előadó: Baracskai József polgármester

Tárgyalja: Pénzügyi és Ügyrendi Bizottság

 Gazdasági és Városfejlesztési Bizottság

 Humán Ügyek Bizottsága

 Szociális Bizottság

1. Batthyány utca 8-10. szám alatti ingatlanok értékesítése

Előadó: Baracskai József polgármester

Tárgyalja: Gazdasági és Városfejlesztési Bizottság

1. Közterület elnevezése

Előadó: Baracskai József polgármester

Tárgyalja: Gazdasági és Városfejlesztési Bizottság

1. Közétkeztetési vállalkozási szerződés módosítás

Előadó: Baracskai József polgármester

Tárgyalja: Pénzügyi és Ügyrendi Bizottság

1. Beszámoló a Zalaszentgróti Települési Értéktár Bizottság 2017. I. félévi tevékenységéről

Előadó: Baracskai József polgármester

Tárgyalja: Humán Ügyek Bizottsága

1. Döntés lakótelek értékesítéséről

Előadó: Baracskai József polgármester

Tárgyalja: Gazdasági és Városfejlesztési Bizottság

1. Tájékoztatás az adósságkonszolidációban nem részesült települései önkormányzatok fejlesztése támogatói okiratának módosításáról

Előadó: Baracskai József polgármester

Tárgyalja: Gazdasági és Városfejlesztési Bizottság

1. Csatlakozás az Európai Mobilitási Hét rendezvényhez

Előadó: Baracskai József polgármester

Tárgyalja: Gazdasági és Városfejlesztési Bizottság

1. Közművelődési érdekeltségnövelő támogatás igénylésének jóváhagyása

Előadó: Baracskai József polgármester

Tárgyalja: Gazdasági és Városfejlesztési Bizottság

1. Egyebek
2. Kérdések, interpellációk

**1. sz. napirendi pont**

**Lejárt határidejű határozatok végrehajtása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A lejárt határidejű határozatok végrehajtása határidőben megtörtént.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a lejárt határidejű határozatok végrehajtásáról szóló beszámoló elfogadásával, szavazzon.

A képviselő-testület 8 igen szavazattal elfogadta a lejárt határidejű határozatokról szóló beszámolót.

*Megérkezett Kovács László képviselő*

**2. sz. napirendi pont**

**Az önkormányzat 2017. évi költségvetéséről szóló önkormányzati rendeletének módosítása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A képviselő-testület 1.315.575 eFt eredeti előirányzattal fogadta el a város költségvetését, amelynek költségvetési főösszege az évközi módosítás után 1.764.610 eFt-ra emelkedett. Az előterjesztés mellékletében lehet látni mi ennek az oka, egyrészt a TOP pályázatok közül a déli iparterület fejlesztésére elnyert 90.000 eFt, a Helyi gazdaságfejlesztés című pályázat keretében az agrárlogisztikai központ építésére 190.000 eFt fejlesztési támogatás. Továbbá az ASP rendszer kialakításának többlet kiadásaira 7.000 eFt pályázati támogatást nyert el a város. A Településképi Arculati Kézikönyv készítéséhez megkaptuk az 1.000.000 forint összegű állami támogatást. Többek között ezek indokolják a költségvetési rendelet módosítását. Az előterjesztést a Pénzügyi és Ügyrendi Bizottság megtárgyalta, elfogadásra javasolta a képviselő-testület részére. A rendeletmódosítást még szeretném kiegészíteni a 4. §-al, mely szerint a helyi közművelődésről szóló 5/1999. (IV. 30.) számú rendelet 10. § (1) bekezdésében szereplő „*Városi Művelődési Központ, Könyvtár és Alapfokú Művészeti Iskola”* szövegrész helyébe a *„Városi Könyvtár és Művelődési- Felnőttképzési Központ (székhely: 8790 Zalaszentgrót, Batthyány u. 9., helyrajzi szám: Zalaszentgrót 351/8)”* szöveg lép. A rendelet 14. § (2) bekezdésében szereplő *„Művelődési-, Közoktatási és Sport Bizottságot”* helyébe a *„Humán Ügyek Bizottságát”* szöveg lép, a rendelet 14. § (4)-(5) bekezdései pedig hatályukat vesztik. A közművelődési érdekeltségnövelő támogatás igénylésének jóváhagyása miatt szükséges ez a módosítás. Az előterjesztést a Pénzügyi és Ügyrendi Bizottság megtárgyalta, elfogadásra javasolta a képviselő-testületnek.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért az önkormányzat 2017. évi költségvetéséről szóló önkormányzati rendeletének módosításával a fenti kiegészítéssel, szavazzon.

*A képviselő-testület 9 igen szavazattal megalkotta a 13/2017. (VI. 30.) sz. önkormányzati rendeletét az önkormányzat 2017. évi költségvetéséről szóló 5/2017. (II. 16.) önkormányzati rendelet, valamint a helyi közművelődésről szóló 5/1999. (IV. 30.) számú rendelet módosításáról*

**3. sz. napirendi pont**

**A képviselő-testület 2017. II. félévi munkatervének elfogadása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az előterjesztést mind a négy bizottság megtárgyalta, elfogadásra javasolta a képviselő-testület részére. A Gazdasági és Városfejlesztési Bizottság ülésén volt még további napirendi javaslat, az októberi testületi ülésre a Tájékoztató a helyi médiák által nyújtott szolgáltatásról, valamint a novemberi testületi ülésre A 2017. évben a városban történő rendezvények értékelése és a 2018. évi rendezvények előkészítése. Nyilvánvalóan a2017. II. félévi ülések napirendi tárgysorai kiegészülnek az aktualitásokkal, amiket tárgyalni kell.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban további javaslat, hozzászólás nem hangzik el.*

*A képviselő-testület 9 igen szavazattal az alábbi határozatot hozta:*

**62/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a 2017. II. félévi munkatervét a mellékletben foglaltak szerint elfogadja.

A Képviselő-testület felkéri a polgármestert és a jegyzőt, hogy a munkatervben foglaltak végrehajtásáról gondoskodjanak.

**Határidő:** 2017. december 31.

**Felelős:** Baracskai József polgármester

 Dr. Simon Beáta jegyző

**4. sz. napirendi pont**

**Batthyány utca 8-10. szám alatti ingatlanok értékesítése**

*A napirendhez tartozó előterjesztés a jegyzőkönyv mellékletét képezi*

**Baracskai József:** Már történt kísérlet a Batthyány utca 8-10. szám alatti ingatlan értékesítésére, de mostanáig nem volt rá érdeklődő. Az önkormányzat vagyonáról és a vagyongazdálkodás általános szabályairól szóló önkormányzati rendelet alapján a tulajdonjog átruházására irányuló döntést megelőzően meg kell határozni a forgalmi értéket, amely történhet az önkormányzati ingatlanvagyon-kataszterben nyilvántartott becsült forgalmi érték vagy 6 hónapnál nem régebbi forgalmi értékbecslés alapján. Ahogy a táblázatban látható, az ingatlan-értékbecslés szerinti forgalmi érték nagyobb, mint a vagyonkataszter szerinti nyilvántartási érték, így a magasabb összeggel kerülnének meghirdetésre az ingatlanok. Kemény feltételrendszernek kell megfelelnie annak, aki itt építkezni, felújítani szeretne, hiszen ez a rész a történelmi város része. Az előterjesztést a Gazdasági és Városfejlesztési Bizottság az előterjesztést megtárgyalta, elfogadásra javasolta a képviselő-testület részére. Abban az esetben, ha ez megvalósulna, akkor Zalaszentgrót bevezető útszakasza egy szép színfolttal bővülne.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban további javaslat, hozzászólás nem hangzik el.*

Kérem, aki egyetért a Batthyány utca 8-10. szám alatti ingatlanok értékesítésével, szavazzon.

*A képviselő-testület 9 igen szavazattal az alábbi határozatot hozta:*

**63/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendeletben meghatározott versenyeztetési eljárásra vonatkozó szabályok figyelembevételével, 6.550.000 Ft-os induló árral, nyílt pályáztatás keretében, az előterjesztés 1. számú mellékletét képező ajánlattételi felhívás alapján értékesíti az alábbi forgalomképes ingatlanjait:

* Zalaszentgrót, Batthyány u. 8. szám alatti, 866/1 helyrajzi számú, kivett lakóház, udvar, gazdasági épületként nyilvántartott ingatlan
* Zalaszentgrót, Batthyány u. 10. szám alatti, 867 helyrajzi számú, kivett lakóház, udvar, gazdasági épületként nyilvántartott ingatlan
* Zalaszentgrót 866/2 helyrajzi számú, kivett gazdasági épületként nyilvántartott ingatlan
* Zalaszentgrót 868 helyrajzi számú, kivett gazdasági épületként nyilvántartott ingatlan

A Képviselő-testület felhatalmazza a polgármestert a pályázati eljárás lefolytatására és eredményes pályázat esetén a felhívásban részletezett további hivatalos intézkedések megtételére.

**Határidő:** a pályázati eredményhirdetésre 2017. szeptember 30.

**Felelős:** Baracskai József polgármester

**5. sz. napirendi pont**

**Közterület elnevezése**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Az Aranyodi és a Csáfordi Részönkormányzat támogatta a közterületek elnevezését. Az Aranyodi Részönkormányzat a közterületeket Csúszódomb és Csemete utcának szeretné elnevezni, a Csáfordi Részönkormányzat Pipacs utcának. Az előterjesztést a Gazdasági és Városfejlesztési Bizottság megtárgyalta, elfogadásra javasolta a képviselő-testület részére. A központi címregiszterről és a címkezelésről szóló Korm. rendelet értelmében a Magyarország területén található ingatlannak a központi címregiszterbe bejegyzett címmel kell rendelkeznie.

**Veress János**: Ahol nem szerepel épület az ingatlanon, ott is kötelező a címet kitenni?

**Dr. Simon Beáta:** Igen, ha valamilyen bejegyzési tevékenységet szeretnének ahhoz az ingatlanhoz kötni. De ne kötelező a városban az összes telket beházszámozni, csak azokat a területeket kell beházszámozni, amelyeken lakófunkciót lehet létesíteni, de azokon a területen, amelyeken a művelési ág szerint teljesen ez kizárt és a rendezési terv sem minősíti úgy, hogy ott lakóépület építhető, ott házszámot képezni sem lehet rá. De ettől függetlenül az út mint közterület elnevezhető. A KCR által diktál felülvizsgálat határidőben megvalósult, élesítve lett és elindult a KCR II., az ebben meghatározott felülvizsgálatokat folyamatosan végezzük, de kimondottan a házszámozást elsősorban az igények, illetve azok a felülvizsgálatok határozzák meg, melyeket maga a rendszer generál részünkre.

**Baracskai József:** Kérdezem, hogy van-e még valakinek hozzászólása a napirendi ponttal kapcsolatban.

*A napirendi ponttal kapcsolatban további javaslat, hozzászólás nem hangzik el.*

Kérem, aki egyetért a közterületek elnevezésével, szavazzon.

A képviselő-testület 9 igen szavazattal az alábbi határozatot hozta.

**64/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a központi címregiszter kialakításához szükséges hivatalos földrajzi név nélküli közterületeknek az alábbi elnevezés adja:

* a 14155 hrsz-ú utat Csemete utca,
* a 13665 hrsz-ú utat Csúszódomb utca,
* a 20467/1 és 20455/4 hrsz-ú utakat Pipacs utca.

Zalaszentgrót Város Önkormányzatának Képviselő-testülete felhatalmazza dr. Simon Beáta jegyzőt, hogy a közterületek elnevezésével kapcsolatos intézkedéseket tegye meg.

Határidő: 2017. december 31.

Felelős: Dr. Simon Beáta jegyző

**6. sz. napirendi pont**

**Közétkeztetési vállalkozási szerződés módosítás**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A2015. május 28-i rendes ülésünkön döntöttünk a "Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének folyamatos biztosítása" tárgyú közbeszerzési eljárás lezárásáról, melynek a nyertese a VÁSÁRTÉR Kereskedelmi és Vendéglátó Bt. lett. A szerződésben szerepelt, hogy az inflációval megegyező áremelkedés beleépíthető a szerződésbe, a 2016. évben a cég nem élt ezzel. Az idei évben viszont megkereste az önkormányzatot, hogy a szolgáltatási díj 5 %-os emelését támogassuk. Az indoklásban az szerepelt, hogy megváltozott a szakmai bérminimum és a minimálbéremelés következtében jelentős költségnövekedés áll fenn a szóban forgó vállalkozásnál. Örömteli ténynek tartjuk a bérek emelkedését, de plusz terhet ró a vállalkozásokra, viszont a szociális hozzájárulási adó vonatkozásában 5 %-os mértékű csökkenés érvényesül, de még mindig negatív a béremelésekkel az adott vállalkozás pénzügyi mérlege, mely már a szokásos üzleti kockázaton túl van. Az áremelést olyan körülmények tették szükségessé, amely az árajánlatkérő kellő gondossággal eljárva nem láthatott előre. A módosítás nem változtatja meg a szerződés általános jellegét, valamint az ellenérték növekedése nem haladja meg az eredeti szerződés értékének 50 %-át. A melléklet tartalmazza a régi és az új árakat. Az előterjesztést a Pénzügyi és Ügyrendi Bizottság megtárgyalta, elfogadásra javasolta a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban további javaslat, hozzászólás nem hangzik el.*

Kérem, aki egyetért a közétkeztetési vállalkozási szerződés módosításával, szavazzon.

*A képviselő-testület 8 igen, 1 nem szavazattal az alábbi határozatot hozta:*

**65/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a VÁSÁRTÉR Kereskedelmi és Vendéglátó Betéti Társaság vállalkozóval a Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének folyamatos biztosítása tárgyában 2015. június 11. napján megkötött és 2016. február 12. napján módosított vállalkozási szerződést az előterjesztés II. számú melléklete szerinti tartalommal módosítja.

A Képviselő-testület felhatalmazza Baracskai József polgármestert a szerződésmódosítás aláírására.

**Határidő:** 2017. június 30.

**Felelős:** Baracskai József polgármester

**7. sz. napirendi pont**

**Beszámoló a Zalaszentgróti Települési Értéktár Bizottság 2017. I. félévi tevékenységéről**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Az 1. sz. mellékletben látható a Zalaszentgróti Települési Értéktár Bizottság 2017. I. félévi tevékenységéről szóló beszámoló. Nagy előrelépés, hogy a Városi Könyvtár és Művelődési-Felnőttképzési Központ weboldalán, a www.vmkami.hu oldalon elhelyezésre került egy helyi értéktár felület. A bizottság kiemelte, hogy az egész megyére kiterjedő Zalai Gyűjtemény ókori részének háromnegyede Zalaszentgrót területéhez kötődik. A könyvtárban is hatalmas mennyiségű Zalai Gyűjtemény található.

Kérdezem, hogy van-e még valakinek hozzászólása a napirendi ponttal kapcsolatban.

*A napirendi ponttal kapcsolatban további javaslat, hozzászólás nem hangzik el.*

Kérem, aki egyetért a Zalaszentgróti Települési Értéktár Bizottság 2017. I. félévi tevékenységéről szóló beszámoló elfogadásával, szavazzon.

A képviselő-testület 9 igen szavazattal az alábbi határozatot hozta:

**66/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a Zalaszentgróti Települési Értéktár Bizottság 2017. I. félévi tevékenységéről szóló beszámolót az előterjesztés melléklete szerinti tartalommal jóváhagyja.

A Képviselő-testület felkéri a polgármestert és a jegyzőt, hogy a Zalaszentgróti Települési Értéktár Bizottság további működéséhez szükséges feltételeket továbbra is biztosítani szíveskedjenek.

Határidő: folyamatos

Felelős: Baracskai József polgármester

 Dr. Simon Beáta jegyző

**8. sz. napirendi pont**

**Döntés lakótelek értékesítéséről**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A Május 1. utcában három lakótelek kialakítására került sor, melyek közművesítése megoldható, ebből kettőt már értékesítettünk. A harmadik területre id. Erdős László nyújtotta be vásárlási szándékát. A 1413 m² alapterületű lakótelket bruttó 3.589.000,- Ft-os vételáron az új vagyonrendeletünk értelemében már pályáztatás nélkül értékesíthetjük. Ez azt jelenti, hogy a Május 1. utca frontján mindhárom önkormányzati lakótelek eladásra került. A későbbiekben el kell gondolkodni további lakótelkek kialakításán. Itt is különböző feltételeknek meg kell felelni, így az ingatlan beépítési kötelezettségének, elidegenítési tilalom, a lakóház építésére felvett hitel kivételével terhelési tilalom, valamint visszavásárlási jog kerül a szerződésben kikötésre, továbbá az adásvétellel kapcsolatos költségek a vevőt terhelik. Az előterjesztést a Gazdasági és Városüzemeltetési Bizottság megtárgyalta, elfogadásra javasolta a képviselő-testületnek.

**Veress János**: Az elidegenítési tilalom az ingatlan beépítéséig szól?

**Dr. Simon Beáta:** A határozati javaslat szerint igen.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban további javaslat, hozzászólás nem hangzik el.*

Kérem, aki egyetért a lakótelek értékesítésével, szavazzon.

A képviselő-testület 9 igen szavazattal az alábbi határozatot hozta:

**67/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a Zalaszentgrót 713/94 helyrajzi számon nyilvántartott, természetben a Zalaszentgrót, Május 1. utcában található lakótelket 2.826.000,- Ft + ÁFA vételáron id. Erdős László 8790 Zalaszentgrót, Szabadság u. 15. szám alatti lakos kérelmező részére értékesíti azzal, hogy az adásvételi szerződében a vevő köteles vállalni az ingatlan beépítésének kötelezettségét, melynek biztosítására elidegenítési és - lakóház építésére felvett hitel kivételével - terhelési tilalom, valamint visszavásárlási jog kerül a szerződésben kikötésre, továbbá az adásvétellel kapcsolatos költségek a vevőt terhelik.

A Képviselő-testület felhatalmazza Baracskai József polgármestert az adásvételi szerződés aláírására.

**Határidő:** 2017. augusztus 31.

**Felelős:** Baracskai József polgármester

**9. sz. napirendi pont**

**Tájékoztatás az adósságkonszolidációban nem részesült települései önkormányzatok fejlesztése támogatói okiratának módosításáról**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Közismert hogy megkaptuk az adósságkonszolidációban nem részesült települési önkormányzatok fejlesztési támogatására benyújtott második pályázatunkra is a 180 millió forintot, viszont módosításokra kerül sor. Zalakoppány esetében egy örömteli tény indokolja a módosítást, mivel az adósságkonszolidációs pályázatban előzetesen megjelölt projektelemet a vis maior pályázatból megoldották, ezért úgy döntött a Zalakoppányi Részönkormányzat, hogy az így felszabaduló támogatási összegből a Kanizsa utca aszfaltos útjának és a Zalakoppányi Kultúrháznak a felújítási munkálatai valósuljanak meg. Az ár megegyezik a beadott pályázatban előzetesen szereplő árral. Az Aranyodi Részönkormányzat úgy döntött, hogy az Aranyodi u. 1-17. szám alatti meglévő aszfaltos út felújítása helyett a Domb utcában lévő rossz minőségi járda aszfaltozásának a felújítása szerepeljen, itt sem változnak a költségek. Az előterjesztést a Gazdasági és Városfejlesztési Bizottság megtárgyalta, elfogadásra javasolta a képviselő-testület részére.

**Veress János**: A félreértések elkerülése végett tisztázzuk, hogy a rendelkezésünkre álló összegből a kultúrház felújítása, a nyílászárók cseréje 1.700.000,-Ft, a fennmaradó összeg pedig nem lesz elegendő a teljes Kanizsa utca felújítására, nagyjából az artézi kútig fog tudni megvalósulni az útfelújítás.

**Baracskai József:** Kérdezem, hogy van-e még valakinek hozzászólása a napirendi ponttal kapcsolatban.

*A napirendi ponttal kapcsolatban további javaslat, hozzászólás nem hangzik el.*

Kérem, aki egyetért az adósságkonszolidációban nem részesült települései önkormányzatok fejlesztése támogatói okiratának módosításáról szóló tájékoztatóval, szavazzon.

A képviselő-testület 9 igen szavazattal az alábbi határozatot hozta:

**68/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete jóváhagyja a 2016. évi adósságkonszolidációban nem részesült települési önkormányzatok fejlesztési támogatására benyújtott pályázat BMÖGF/52-16/2016 azonosító számú támogatói okirata műszaki tartalmának módosítását.

A Képviselő-testület felkéri a polgármestert és a jegyzőt a módosítással kapcsolatos további hivatalos intézkedések megtételére.

Határidő: 2018. december 31.

Felelős: Baracskai József polgármester

 Dr. Simon Beáta jegyző

**10. sz. napirendi pont**

**Csatlakozás az Európai Mobilitási Hét rendezvényhez**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Már több éve csatlakozunk az Európai Mobilitási Hét rendezvényhez. Jó programok keretében a fiatalságot célozza meg, az idei évben is jeleztük csatlakozási szándékunkat. Az előterjesztést a Gazdasági és Városfejlesztési Bizottság megtárgyalta, elfogadásra javasolta a képviselő-testület részére.

 Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért az Európai Mobilitási Hét rendezvényhez való csatlakozással, szavazzon.

A képviselő-testület 9 igen szavazattal az alábbi határozatot hozta:

**69/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete egyetértését adja az Európai Mobilitási Hét rendezvénysorozat keretében megvalósuló Autómentes Nap megszervezéséhez 2017. szeptember 22. napján.

A Képviselő-testület felhatalmazza a polgármestert az Európai Mobilitás Hét 2017. évi Kartájának aláírására, Zalaszentgrót Város Önkormányzatának a programsorozatra történő regisztrálására, valamint a rendezvény megszerzésével kapcsolatos valamennyi intézkedés megtételére.

A Képviselő-testület felkéri a jegyzőt, hogy az aláírt Karta egy példányát a Nemzeti Fejlesztési Minisztérium Gépjármű-közlekedési és Vasúti Főosztály Környezetvédelmi Osztálya részére megküldje.

Határidő: Karta megküldésére – 2017. július 31.;

 Autómentes Nap szervezésére – 2017. szeptember 22.

Felelős: Baracskai József polgármester

 Dr. Simon Beáta jegyző

**11. sz. napirendi pont**

**Közművelődési érdekeltségnövelő támogatás igénylésének jóváhagyása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Mint a 2. számú napirendnél említettem, a pályázat beadásához volt szükség a helyi közművelődésről szóló rendelet módosítására. Az előterjesztésben részletesen szerepel, hogy mire kívánjuk felhasználni a közművelődési érdekeltségnövelő támogatást a Városi Könyvtár és Művelődési - Felnőttképzési Központra vonatkozólag. Az előterjesztést a Gazdasági és Városfejlesztési Bizottság megtárgyalta, elfogadásra javasolta a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a közművelődési érdekeltségnövelő támogatás igénylésének jóváhagyásával, szavazzon.

A képviselő-testület 9 igen szavazattal az alábbi határozatott hozta:

**70/2017. (VI. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a Városi Könyvtár és Művelődési- Felnőttképzési Központ vonatkozásában a közművelődési érdekeltségnövelő támogatásra benyújtott pályázatot jóváhagyja.

A Képviselő-testület a pályázathoz **bruttó 2.083.000,- Ft,** azaz bruttó kettőmillió-nyolcvanháromezer forint önrészt biztosít az alábbiak szerint

- a 2017. évi költségvetése beruházási kiadásainak terhére **bruttó 683.000,- Ft összeget**,

- a 2017. évi költségvetése dologi kiadásainak terhére **bruttó 1.400.000,- Ft** összeget.

A Képviselő-testület felkéri a polgármestert és a jegyzőt a további hivatalos intézkedések megtételére.

Határidő: 2017. december 31.

Felelős: Baracskai József polgármester

 Dr. Simon Beáta jegyző

**Egyebek**

**Baracskai József:** A júniusra tervezett szabadságomat a későbbiek során kívánom igénybe venni.

**Veress János:** Baksa Zoltán vállalkozó valamennyi képviselő-testületi tagot írásban megkereste azzal kapcsolatban, hogy a hivataltól kapott egy felszólító levelet. Eszerint a helyszínbejárások során megállapításra került, hogy a 349/3 hrsz.-ú, Eötvös u. 11. szám alatti B&B Divatvilág elnevezésű üzlete előtti járdaszakaszt jogtalanul használja. A vállalkozó levelében leírta, hogy a járdaszakaszon kiemelkedően magas, 2.126.500,-Ft önköltségből finanszírozta a térkő burkolását. Ezzel kapcsolatosan az elmúlt időszakban Császár József polgármesterrel és Varga Ferenc műszaki osztályvezetővel egyeztetett. Nem érti a kiszabott büntetési tételt, mely a bérleti díj tízszeresének megfelelő összeg. A vállalkozó úgy véli, hogy ezzel a beruházással hozzájárult a város szépítéséhez. Kéri, hogy a hivatal méltányossági alapon tekintsen el a büntetéstől.

**Baracskai József**: Hozzátenném, hogy nem akkora horderejű ez az ügy ahhoz, hogy képviselő-testületi ülésre hozzuk, a hivatal dolgozói tudják kezelni. Már meg is válaszoltuk a levelet, melyet a holnapi napon kap kézhez a vállalkozó. Van egy hatályos önkormányzati rendeletünk a közterületek használatáról, amelyet mindenkinek be kell tartani. Havi 1.300,-Ft-ot tenne ki a közterület-foglalási díj, amit egyébként minden vállalkozó befizet. Ez a beruházás már több mint hét éve történt, az akkori vezetéssel nem kötött erre vonatkozóan megállapodást, hogy ingyen használja a közterületet. Nyilván örvendünk, hogy azt a járdaszakaszt letérkövezte, de ez nem mentesíti a közterület használati díjfizetés alól. A képviselő-testület módosíthatja a rendeletet. A rendelet mindenkire vonatkozik, a hivatal munkatársaira egyaránt, akik aszerint járnak el minden esetben, amit a képviselő-testület megszavazott. Ha a jelenlegi kérelmezőt mentesítjük a fizetés alól, majd jön a következő vállalkozó, hogy szintén tekintsünk el a díjfizetési kötelezettségétől. Örülök neki, hogy a vállalkozók is önzetlenül szépítik a várost, azonban a hivatal munkatársai nem tudnak jogilag eltérni a rendelettől. A képviselő-testület ugyanakkor megszavazhatja, hogy egy vállalkozó esetében a havi 1.300,-Ft-os díjtételt engedjük el. Én azonban óvnék mindenkit attól, hogy ilyen precedens értékű döntést hozzunk. Úgy gondolom, hogy ezt az összeget be lehet fizetni. Nem büntettük meg a vállalkozót, csak felszólítottuk a közterület-használati szerződés megkötésére és a közterület-használati díj befizetésére. Ugyanúgy fizetnek közterület-használati díjat a kihelyezett reklámtáblákra is, valamint a vendéglátó egységek is, ha közterületet foglalnak el. Kivételeket nem javaslok tenni a testületnek.

**Veress János**: Baksa Zoltán az említett beruházási összegből úgymond 134 évre előzetesen befizette ezt a közterület használati díjat. A többi üzlet előtt csak minimális mértékben járultak hozzá a tulajdonosok a közterület rendbetételéhez. Aránytalannak tartom azt, hogy míg az egyik vállalkozó a teljes megvalósulási költséget teszi hozzá, addig a másik vállalkozó nem. Én Baksa Zoltánnal értek egyet ebben az ügyben.

**Baracskai József**: A képviselő-testületnek nyilván lehetősége van a rendeletmódosításra, kivételként beépíthet akár egy vállalkozót is. Jelenleg úgy történik egy ilyen jellegű beruházás, hogy a vállalkozónak engedélyt kell kérnie, hiszen közterületről van szó. Ezt követően lehet megállapodást kötni, amelyben rögzítésre kerül, hogy ki fogja elvégezni a beruházást. Ha annak idején egy olyan megállapodást kötöttek volna, hogy a beruházás fejében térítésmentesen használja az adott közterületet, teljesen más lenne a helyzet. De nincs megállapodás, nincsenek számlák a beruházásról. A rendeletünk mindenkire vonatkozik, a hivatal munkatársai nem változtathatják meg, egyénileg nem bírálhatják el azt, hogy ki mennyit fektetett a közterület felújításába. Itt havi 1.300,-Ft-ról van szó, de ilyet ne kérjenek, hogy a hivatal munkatársai valakire ne vessék ki a rendelet szerint megállapított összeget, mert megint csak feljelentés lenne belőle és erről szólnának a híradások.

**Gelencsér István**: Van-e erre vonatkozóan valamilyen megállapodás? Már legalább hét éve történt a szóban forgó beruházás. Most volt az első alkalom, hogy felszólítottuk a fizetésre a vállalkozót?

**Halászné Dukai Ágota:** Az elmúlt évben is felszólítottuk, nem fizetett, de akkor nem léptünk fel ilyen erélyesen. Minden tavasszal a kollégám végigjárja a várost, és felméri a tényleges közterület-használatot. Mindenki más megkérte a közterület-használati engedélyt, ők viszont nem.

**Baracskai József**: Kérdések, interpellációk nem érkeztek.

További hozzászólás hiányában Baracskai József polgármester az ülést 1635 órakor bezárta.

Kmf:

Baracskai József Dr. Simon Beáta

 polgármester jegyző